text: Skotland gongur undan at brúka vetni í skipaferðslu
text: #000001
text: Royndir verða nú gjørdar at brúka vetni á báti, sum skal flyta góðs millum Aberdeen og norðastu oyggjarnar
text: #000002
text: Nú um dagarnar kom ein spennandi og týðandi verkætlan fram í dagsins ljós, har roynt verður at finna nýggjar hættir at útvega nýggj og burðardygg brennievni til bátar og skip.
text: #000004
text: Tað er ikki so langt síðani, at vit í Føroyum tóku í brúk spildurnýggjan alibát, sum nýtir streym frá battaríum. Nú arbeiða tey í Skotlandi og Hetlandi við eini verkætlan, har vetni verður brúkt sum brennievni heldur enn olja í báti, sum skal flyta góðs millum Aberdeen og skotsku oyggjarnar, Hetland og Orknoyggar,
text: #000005
text: Ein kollveltandi verkætlan er um at fara av bakkastokki, har eitt skip verður rikið við vetni. Undir yvirskriftini “full stream ahead” skrivar Shetland News, at ætlanin er at sjóseta nýggja flutningsfarið í august í 2024.
text: #000006
text: Ì juli og august verður farið undir at royndarkoyra vetnistøknina og fer báturin í royndarsigling í oktober 2024. At báturin ikki er mannaður í royndarsiglingini er fyri at tryggja sær, at einki óvanligt hendir, sum kann skaða fólk.
text: #000008
text: Í sambandi við nýtsluna av bátinum í framtíðini verður hugsað um at veita tænastur til havvindmylnulundir, rørleiðingar á havbotninum eins og verju av varandi orku til havs.
text: #000009
text: Helvtin av orkuni frá vindmyllulundum fer til spillis
text: #000014
text: Byggja heimsins størstu vindmylnuhøll í Esbjerg
text: #000018
text: Bera ótta fyri nýggjum grønum brennievnum
text: #000019